| Petrašiūnų tiltas |
| --- |
|  |
| Vaizdas nuo žemupio į automobilių tilto dalį |
| 

Petrašiūnų tiltasPetrašiūnų tiltas

56°1′39.59″ š. pl. 23°56′50.28″ r. ilg.﻿ / ﻿56.0276639°š. pl. 23.9473000°r. ilg.﻿ / 56.0276639; 23.9473000﻿ (Petrašiūnų tiltas)Koordinatės: 56°1′39.59″ š. pl. 23°56′50.28″ r. ilg.﻿ / ﻿56.0276639°š. pl. 23.9473000°r. ilg.﻿ / 56.0276639; 23.9473000﻿ (Petrašiūnų tiltas) |
|  |
| **Vieta** | Petrašiūnai, Pakruojo raj. |
| **Kerta** | Mūšą |
| **Ilgis** | 74,2 m |
| **Plotis** | 4,4 m (geležinkelio tilto)7,0 m (automobilių tilto) |
| **Pastatytas** | 1937 m.1957 m. išplatintas |
| **Konstrukcija** | Sijinis tiltas |

**Petrašiūnų tiltas** – buvusio siaurojo geležinkelio tiltas Petrašiūnuose (Klovainių sen.), Pakruojo rajone, nutiestas per Mūšos upę kelyje  **151**  Pakruojis–Linkuva . Greta jo, pasroviui, ant praplatintų atramų įrengtas šiuolaikinis tiltas automobilių eismui.

Sublokuotos tilto atramos
Bėgių kelias šalia tilto
Tiltas pastatytas 1937 m. priklauso siaurojo geležinkelio kompleksui, yra regioninis technikos paminklas, 1996 m. įrašytas į Kultūros paveldo registrą. Greta automobilių tilto išlikusi geležinkelio tilto dalis nenaudojama ir yra užtverta, stūkso neveikiančioje siauruko atšakoje, vedančioje nuo Petrašiūnų geležinkelio stoties į Linkuvą. Siauruko stotis stovi už 0,6 km į pietvakarius nuo tilto, joje pristatoma vietinio siauruko muziejinė ekspozicija.

Konstrukcija
------------

Tilto tūrinė erdvinė kompozicija: plieninių sijų, 6 tarpatramių, vienkelis tiltas. Tilto ilgis – 74,2 m, 6 angos po 10,7 m. Automobilių tilto plotis – 7,0 m, su vienu 1,5 m pločio šalitilčiu pėstiesiems, geležinkelio tilto plotis – 4,4 m. Buvusi važiuojamoji kelio dalis rytų pusėje neišlikusi. 1957 m. tiltas išplatintas iki automobilių tilto. Geležinkelio tilto perdangos plieninės, automobilių tilto – gelžbetoninės.

Tilto konstrukcijas laiko 2 kranto betoninės atramos-ramtai ir 5 vidurinės betoninės atramos-taurai, kurie remiasi į gelžbetoninius pamatus. Geležinkelio tilto atramos sublokuotos su naujo, pristatyto automobilių tilto atramomis. Geležinkelio pusėje senosios atramos su lytlaužomis. Panaudotos plieninės dvitėjinės sijos. Inžinerinė įranga - atraminiai plieniniai guoliai. Ant geležinkelio tilto pakloti mediniai pabėgiai su medinėmis tvirtinimo sijomis (išlikę tik jų fragmentai). Senosios betoninės atramos padengtos tašyto granito blokais.

| Artimiausi tiltai per Mūšą |
| --- |
| prieš srovę: | **Petrašiūnų tiltas** | pasroviui: |
| tiltas kelyje  **2905**  Pakruojis–Sosdvaris–Mikniūnai  | tiltas kelyje  **2904**  Linkuva–Joniškėlis–Pumpėnai  |

Šaltiniai
---------

1. ↑  „Siaurojo geležinkelio kompleksas". Lietuvos Respublikos kultūros vertybių registras.
2. ↑  „Petrašiūnų tiltas". Lietuvos Respublikos kultūros vertybių registras.
3. ↑  Ateičiai liks siauruko fragmentai. Tiltai baigia sugriūti[neveikianti nuoroda]. *krastas.lt*
4. ↑  Petrašiūnų siauruko ekspozicija *pakruojokrastovietoves.lt*

Nuorodos
--------

|  |  |
| --- | --- |
|  | **Vikiteka: Petrašiūnų tiltas** – vaizdinė ir garsinė medžiaga  |

* Tiltas per Mūšą Pakruojo–Linkuvos kelio nr. 151 8,5 km (Petrašiūnų tiltas) Archyvuota kopija 2015-09-24 iš Wayback Machine projekto. (Henriko Kebeikio kolekcija, 31-34 nuotraukos)